לאחר רצח אביו, הביע לנון כעס וטינה כלפיו, וטען בין השאר כי בילדותו אביו בילה עמו אף פחות מאשר חברו ללהקה פול מקרטני, וכי הוא מתקשה להבין איך אביו דיבר בציבור על אהבה ושלום עולמי בעוד בביתו לא שררו אהבה ושלום כלפי אשתו ובנו. לנון לא נכלל בצוואת אביו, וקיבל רק חלק מקרן של 100 אלף ליש"ט שהקים האב עבור שני בניו. לנון תבע בעלות על עיזבון אביו, והגיע להסדר משפטי בו קיבל חלק משווי העיזבון. בראיון ב-2009 ביטא לנון רגשות מרוככים יותר כלפי אביו, והזכיר רגעים חיוביים וכיפיים עם אביו באמצע שנות ה-70.